আল ইসতিকামাহ মসজিদ

**আল-ইসতিকামাহ মসজিদ** (    ),  স্থানীয়ভাবে **মসজিদ আল-ইস্তিকামাহ** নামে পরিচিত, সিঙ্গাপুরের সেরাঙ্গুনে অবস্থিত। মসজিদটি ১৯৯৯ সালে নির্মাণ শেষ হয়। এটি সেরাঙ্গুন নর্থ এস্টেটে অবস্থিত। মসজিদটি ইয়ো চু কাং রোড এবং অ্যাং মো কিও অ্যাভিনিউ ৩-এর কোণে অবস্থিত। এর প্রধান প্রবেশপথ সেরাঙ্গুন নর্থ অ্যাভিনিউ ২-এ আছে।

## ব্যুৎপত্তি
মজলিস উগামা ইসলাম সিঙ্গাপুরা (MUIS) এর নেতৃত্বে মসজিদ ভবন ও মেন্ডাকি তহবিল প্রকল্পের অধীনে মসজিদটি নির্মাণ করা হয়।  এর নামকরণ একটি মহৎ গুণের নামে করা হয়েছে । এর আগে নির্মিত প্রথম মসজিদের নাম ছিল "আল-খাইর" (যার অর্থ "কল্যাণ")।

প্রথমে মসজিদের জন্য "আস-সবর" (যার অর্থ "ধৈর্য") নামটি প্রস্তাব করা হয়। তবে স্থানীয় ইসলামি পণ্ডিতদের পরামর্শের পর "আল-ইস্তিকামাহ" (যার অর্থ "অবিচলতা") নামটি চূড়ান্ত করা হয়।  

## ইতিহাস
আল-ইস্তিকামাহ মসজিদটি মজলিস উগামা ইসলাম সিঙ্গাপুরা এর মসজিদ নির্মাণ ও মেন্দাকি তহবিল প্রকল্পের তৃতীয় ধাপের দ্বিতীয় মসজিদ।

মসজিদের জন্য ১৯৯২ সালের ১২ আগস্ট জমি কেনা হয়। ১৯৯৫ সালের জুনে মসজিদ নির্মাণ কমিটির তহবিল সংগ্রহ শাখা গঠন করা হয়।  শুরুতে নির্মাণের জন্য ৭০০,০০০ সিঙ্গাপুর ডলার প্রয়োজন ছিল। স্বেচ্ছাসেবক  হিসেবে খুব কম লোক এগিয়ে এসেছিল। তাই বেরিটা হারিয়ান পত্রিকায় একটি বিজ্ঞাপন দিয়ে স্বেচ্ছাসেবক সংগ্রহ করা হয়।
থাম্ব| ১৯৯৭-১৯৯৯ সালে মসজিদ প্রতিষ্ঠার সম্মানে আল-ইসতিকামা মসজিদে ২০০০ সালের একটি স্মারক ফলক।
মসজিদটির নির্মাণ কাজ শুরু হয় ১৯৯৭ সালের সেপ্টেম্বরে।  ১১ জুন ১৯৯৯ তারিখে মসজিদ আল-ইসতিকামাকে ওয়াকফ (একটি অবিচ্ছেদ্য, দাতব্য সম্পত্তি) হিসেবে ঘোষণা করা হয়। তখন থেকে এটি মুসলিম জনগণের জন্য খোলা হয়। জমি ক্রয় ও নির্মাণে মোট ৭০ লাখ সিঙ্গাপুর ডলার খরচ হয়। 

১৭ জুন ২০০০ তারিখে, মসজিদ আল-ইস্তিকামাহ একটি উদ্বোধনী অনুষ্ঠানের আয়োজন করে। এখানে মেরিন প্যারেড গ্রুপ প্রতিনিধিত্ব নির্বাচনী এলাকার সংসদ সদস্য মোহাম্মদ মাইদিন প্যাকার মোহাম্মদ উপস্থিত ছিলেন।
থাম্ব| ২০২৫ সালে মসজিদটির সংস্কার কাজ চলছে
২০২৫ সাল থেকে মসজিদটির সুযোগ-সুবিধা উন্নত করার জন্য সংস্কার ও উন্নয়নকাজ চলছে।

## স্থাপত্য
জেমস ইয়েপ অ্যান্ড পার্টনার্স নামক স্থাপত্য প্রতিষ্ঠান মসজিদটির নকশা তৈরি করেছে।
থাম্ব| আসরের সময় নামাজের ঘর
নুসান্তরা, মধ্যপ্রাচ্য এবং মরিশাসের নকশার সমন্বয়ে তৈরি তিনতলা মসজিদ  যেকোনো সময়ে সর্বোচ্চ ৩,৩০০ জন মুসল্লি নামাজ পড়তে পারবে।  এর পরিবর্তনযোগ্য নকশা স্থানের সঠিক ব্যবহার ও কক্ষগুলোর বিভিন্ন কাজে লাগানোর সুযোগ দেয়। 
থাম্ব| প্রধান প্রার্থনা কক্ষের প্রবেশপথের ভেতরের অংশ
মসজিদটি দুই ভাগে বিভক্ত। সামনের অংশে ‘ইতিকাফ’ এলাকা এবং পিছনে বহুমুখী এলাকা। ইতিকাফ এলাকার ছাদ কঠিন কাঠ দিয়ে তৈরি করা হয়েছে। এটির প্রথম তলায় ৪৮০ জন, দ্বিতীয় তলায় ৩৩০ জন এবং তৃতীয় তলায় ২৭০ জন মানুষ নামাজ পড়তে পারে।

## গ্যালারি

চিত্র:Masjid_Al-Istiqamah_at_Serangoon.jpg|alt=The mosque in February 2025 during the upgrading works| ২০২৫ সালের ফেব্রুয়ারিতে সংস্কার কাজের সময় মসজিদটি
চিত্র:Masjid_Al-Istiqamah_at_Serangoon_-_54305704477.jpg|alt=The large digital clock indicating prayer times is mounted on a wall in front of the entrance of the prayer hall| প্রার্থনা কক্ষের প্রবেশদ্বারের সামনের দেয়ালে নামাজের সময় নির্দেশকারী বৃহৎ ডিজিটাল ঘড়িটি লাগানো আছে।
চিত্র:Masjid_Al-Istiqamah_extra_pictures.jpg|alt=The ablution room within the mosque, for the male worshippers| পুরুষ নামাজীদের জন্য মসজিদের ভেতরে ওযু কক্ষ
চিত্র:A_clock_in_a_mosque,_donated_by_Haji_Rahim_bin_Baba.jpg|alt=An old grandfather clock in the main prayer hall. The name of the donor of said clock, Haji Rahim bin Baba, is imprinted on the glass, and the donaton of said clock is also dated to 1987 (1408 in the Islamic calendar)| প্রধান নামাজ কক্ষে একটি বৃদ্ধ দাদার ঘড়ি। কাঁচে ঘড়ির দাতা হাজী রহিম বিন বাবার নাম খোদাই করা আছ। ঘড়ির  ১৯৮৭ সালের (ইসলামী ক্যালেন্ডারে ১৪০৮) দান করা হয়েছে।
চিত্র:Masjid_Al-Istiqamah_garden.jpg|alt=The garden in the mosque courtyard| মসজিদের আঙিনার বাগান
চিত্র:Masjid_Al-Istiqamah_extra_pictures_-_54308922164.jpg|alt=Facade of the mosque facing Ang Mo Kio Avenue 3| আং মো কিও ৩ নং এভিনিউ  এর দিকে মসজিদের সম্মুখভাগ
মসজিদের নিকটতম এমআরটি স্টেশন হল কোভান এমআরটি স্টেশন। এছাড়া বিভিন্ন বাস পরিষেবা মসজিদের দিকে যায়।

## তথ্যসূত্র

বিষয়শ্রেণী:১৯৯৯-এ সম্পন্ন মসজিদ
বিষয়শ্রেণী:সিঙ্গাপুরের মসজিদ
বিষয়শ্রেণী:উইকিউপাত্তে স্থানাঙ্ক আছে